চিকিত্সায় গাফিলতির অভিযোগে এ পর্যন্ত সব থেকে বেশি ক্ষতিপূরণ পেয়েছেন প্রবাসী ডাক্তার কুণাল সাহা। চিকিত্সার গাফিলতিতে স্ত্রীর মৃত্যুর বিচার চেয়ে টানা ১৫ বছর আইনি লড়াইয়ের পর শীর্ষ আদালতের থেকে বিচার মেলে।
 ওয়েব ডেস্ক : চিকিত্সায় গাফিলতির অভিযোগে এ পর্যন্ত সব থেকে বেশি ক্ষতিপূরণ পেয়েছেন প্রবাসী ডাক্তার কুণাল সাহা। চিকিত্সার গাফিলতিতে স্ত্রীর মৃত্যুর বিচার চেয়ে টানা ১৫ বছর আইনি লড়াইয়ের পর শীর্ষ আদালতের থেকে বিচার মেলে। ১৯৯৮-এ দেশে এসে অসুস্থ হয়ে পড়েন স্ত্রী অনুরাধা সাহা। চিকিত্সায় গাফিলতির অভিযোগ এনে ৪ চিকিত্সক ও আমরি হাসপাতালের বিরুদ্ধে মামলা করেন স্বামী চিকিত্সক কুণাল সাহা। ১৫ বছর পর সেই মামলায় যুগান্তকারী রায় দেয় দেশের শীর্ষ আদালত। কলকাতার আমরি হাসপাতাল ও তিন চিকিত্সককে ৫ কোটি ৯৬ লক্ষ টাকা ক্ষতিপূরণ দিতে নির্দেশ দেয় শীর্ষ আদালত। চিকিত্সক সুকুমার মুখোপাধ্যায় ও বলরাম প্রসাদকে ১০লক্ষ টাকা করে ক্ষতিপূরণ দিতে নির্দেশ দেওয়া হয়। আরেক চিকিত্সক বৈদ্যনাথ হালদারকে ৫ লক্ষ টাকা ক্ষতিপূরণ দিতে বলে শীর্ষ আদালত।